ToekomsVenster: Wat die Here gee is kosbaar | Maroela Media
Ek het vir die Here gesê: "Ek behoort aan U, daar is vir my niks goeds nie behalwe by U". – Lees Psalm 16:2
Ons wil almal behoort en daar is nie 'n genadiger en liefdevoller eienaar as die God van hemel en aarde nie. Die digter is baie oortuig daarvan dat daar vir hom geen ander toevlug is as die lewende Here nie.
Sy oorgawe is niks minder as 'n lewensverbintenis nie. Dis 'n vóór God lewe, elke dag en elke oomblik daarvan. God is die inhoud van elke droom, verwagting, ideaal en keuse. " U leer my hoe om te lewe" (vers 11).